钦定古今图书集成/明伦汇编/家范典/第059卷 > 五代孙光宪北梦琐言 > 《子弟三变》
## 钦定古今图书集成/明伦汇编/家范典/第059卷 > 五代孙光宪北梦琐言 > 《子弟三变》

唐咸通中，荆中有书生号《唐五经》者，学识精博，实曰
《鸿儒》，旨趣甚高，人所师仰，聚徒五百辈，以束修自给游优卒岁，有西湖、济南之风，幕寮多与之游。常谓人
曰：“不肖子弟有三变：第一变为蝗虫，谓鬻庄而食也；
第二变为蠹鱼，谓鬻书而食也；第三变为大虫，谓卖
奴婢而食也。三食之辈，何代无之？”